ایستانبول صبیحا گؤکچن هاوالیمانی ۳۰ میلیون و اوستو یولچویا صاحب هاوالیمانلاری آراسین‌دان ایلین ان یاخشی هاوالیمانی اؤدولونه لایق گؤرولدو.
ایستانبول صبیحا گؤکچن هاوالیمانی، دونیانین اؤنده گلن هاواچیلیق تشکیلاتلارین‌دان بیری اولان آسیا پاسیفیک هاواچیلیق مرکزی طرفین‌دن هاواچی‌لیق سئکتورونا قلوبال اؤلچک‌ده ائتدیگی بؤیوک قاتقیلار و ایل ایچری‌سین‌ده ۳۰ میلیونو آشان یولچو ساییسییلا ایلین ان یاخشی هاوالیمانی اؤدولونه لایق گؤرولدو.
ایستانبول صبیحا گؤکچن هاوالیمانیندان وئریله‌ن آچیقلامایا گؤره، مالتادا ائدیله‌ن آسیا پاسیفیک هاواچیلیق مرکزی دونیا هاواچیلیق توپلانتیسیندا تشکیل ائدیله‌ن اؤدول مراسیمین‌ده ایستانبول صبیحا گؤکچن هاوالیمانی آدینا اؤدولو هاوالیمانی اوست یؤنتیچی‌سی ارسئل گؤرآل، آسیا پاسیفیک هاواچیلیق مرکزی فخری باشقانی پتر هاربیسونون الین‌دن آلدی.
تورکییه‌نین ایکینجی و آوروپانین ۱۲.جی ان ایشله‌ک هاوالیمانی اولان صبیحا گؤکچن اولوسلارآراسی هاوالیمانی اولاراق، هله ده ایلده ۳۵ میلیون‌دان چوخ یولچویا خیدمت وئردیکلرینی بیلدیرن گؤرآل،
"باغلانتی یوللاری، گله‌جک ایل تاماملاناجاق مترو خطی، ایکینجی پیست آچیلیشی و یئنی ترمینال تیکیمینین تاماملانماسینین آردین‌دان، تورکییه‌نین و ایستانبولون هاواچی‌لیق سئکتورون‌دا دونیانین مئگا هاواچی‌لیق مرکزلرین‌دن بیری اولماسین‌دا اؤنملی رول اوینایاجاییق" دئدی.
ایستانبول صبیحا گؤکچن هاوالیمانی، ۲۰۱۴.جو ایلده آسیا پاسیفیک هاواچیلیق مرکزی هاواچیلیق مکمل‌لیک اؤدوللرین‌ده ۱۵-۲۵ میلیون یولچو کاتئگوریسین‌ده "ایلین هاوالیمانی"، ۲۰۱۰.جو ایلده ده دونیا دۆشوک هزینه‌لی هاوا یوللاری کنگره‌سی طرفین‌دن "دونیانین ان یاخشی هاوالیمانی" سئچیلمیشدی.
آیریجا بو ایل ان یاخشی موشتری تجروبه‌سی یاشادان مارکلارین اؤدوللندیریلدیگی ای.ال.اف.ای آواردز هاوالیمانلاری کاتئگوریسین‌ده ده بیرینجی‌لیگه لایق گؤروله‌ن ایستانبول صبیحا گؤکچن هاوالیمانی، دونیانین اؤنده گلن اقتصاد یایینلارین‌دان اولان فورتون درگیسی طرفین‌دن ده "ایلین ایشلبمه دستک خیدمتلری اؤدولو" وئریلمیشدی.
